laion/Wikipedia-Exotic huggingface dataset:
פארק סוקולניקי

פארק סוקולניקי (ברוסית: «Парк «Сокольники) הוא "פארק ציבורי" הממוקם ברובע סוקולניקי בצפון העיר מוסקבה על יד שער סוקולניצ'קאיה. אזור זה היה בעבר ביתם של הבזים של הצאר מהמאה ה-17 (סוקול היא המילה הרוסית לבז). הוא נוצר על ידי הצאר אלכסיי מיכאילוביץ '(אביו של פיטר הגדול), צייד נלהב שאהב לצאת לצייד באזור זה. פריסת הפארק והכבישים הנוכחית של הפארק החלה תחת הצאר פיוטר הגדול. הפארק תוכנן בתחילה בתור רשת של מבוך או סימטאות היוצאות מתוך הכניסה. לאחר הקמת ברית המועצות תוכנן הפארק מחדש בצורה של "קרני שמש" כאשר בכניסה ישנה "כיכר מעוגלת" שבתוכה מזרקה ממנה יוצאים כל השבילים אל עבר הפארק. כיום משמש הפארק בתור "פארק רוסי טיפוסי" עם יריד, מתקני שעשועים אחרים לילדים, ודוכני מזון מהיר רבים המקובצים כולם קרוב אל הכניסה הראשית של הפארק. בקיץ הסמטאות המרכזיות הן מסה של ערוגות פרחים רשמיות בצבעים עזים, בעוד שמעמקי הפארק מהווים בית גידול לאורנים, עצי ליבנה ואלונים הפארק כולל גם מיני עצים אחרים כמו גם של עצים שאינם ילידים כגון, ארזים. הוא הוקם בתור גן עירוני ציבורי בשנת 1878 והורחב לאחר מכן. משנת 1931 ואילך פותח בתור: "פארק תרבות ופנאי" רשמי. הפארק ששטחו שישה קילומטרים רבועים, הוא גם הרחבה של שמורת טבע גדולה יותר המשתרעת מהקצה המזרחי של רובע סוקולניקי לכביש הטבעת כביש הטבעת של מוסקבה ומעבר לו. שטח הפארק מכיל פארק שעשועים, משטח החלקה על הקרח בחורף ומרכז תערוכות בינלאומי. הוא מכיל גם את ארמון הספורט סוקולניקי. מדי שנה בימי חג החנוכה מועמדת במרכז הפארק חנוכייה ציבורית גדולה, ע״י בית חב״ד הפועל בשכונה. באחד הימים מתקיים אירוע הדלקה בהשתתפות הרב הראשי לרוסיה ברל לזר, אנשי ממשל, וקהל רב. מדיה וקבצים בנושא פארק סוקולניקי בוויקישיתוף אתר האינטרנט הרשמי של פארק סוקולניקי (באנגלית) פארק סוקולניקי, ברשת החברתית פייסבוק פארק סוקולניקי, ברשת החברתית אינסטגרם פארק סוקולניקי, ברשת החברתית VK פארק סוקולניקי, סרטונים בערוץ היוטיוב ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
מריו מולינה

מריו חוסה מולינה-פסקוול הנריקז (בספרדית: Mario José Molina-Pasquel Henríquez;‏ 19 במרץ 1943 – 7 באוקטובר 2020) היה כימאי מקסיקני, זוכה פרס נובל לכימיה לשנת 1995 ביחד עם פרנק שרווד רולנד ופול קרוצן "על עבודתם על כימיה אטמוספירית, ובפרט ההיווצרות וההתפרקות של האוזון". היה ממגלי החור באוזון מעל אנטארקטיקה, והיה המדען המקסיקני הראשון שקיבל את פרס נובל לכימיה. מריו מולינה נולד ב-19 במרץ 1943 במקסיקו סיטי שבמקסיקו. אביו היה עורך דין ושגריר מקסיקו לאתיופיה, הפיליפינים ואוסטרליה. עוד מילדותו התעניין מולינה במדעים. בשנת 1965 סיים תואר ראשון בהנדסה כימית במקסיקו. בשנת 1967 סיים לימודי תואר שני באוניברסיטת פרייבורג. בשנת 1972 מולינה הפך לדוקטור בכימיה פיזיקלית באוניברסיטת קליפורניה בברקלי. בשנים 1974–2004 מילא מולינה שורה של תפקידי הוראה ומחקר באוניברסיטת קליפורניה באירוויין, המכון הטכנולוגי של מסצ'וסטס, המכון הטכנולוגי של קליפורניה והמעבדה להנעה סילונית בקליפורניה. ביולי 2004 הצטרף מולינה לאוניברסיטת קליפורניה בסן דייגו. החל משנת 1993 היה מולינה חבר באקדמיה הלאומית למדעים ומשנת 1996 באקדמיה הלאומית לרפואה. בשנת 2003 הצטרף לקולגיום הלאומי של מקסיקו. בשנת 2013 קיבל את מדליית החירות הנשיאותית על ידי נשיא ארצות הברית ברק אובמה. מולינה הי הגם חבר בוועדות שונות שיעצו לאובמה בנושאי סביבה ואקלים. בתקופה זו היה מולינה היועץ לענייני אקלים של נשיא מקסיקו אנריקה פניה נייטו. מולינה נפטר ב-7 באוקטובר 2020 במקסיקו סיטי מהתקף לב בגיל 77. מדיה וקבצים בנושא מריו מולינה בוויקישיתוף מריו מולינה, באתר פרס נובל (באנגלית) מריו מולינה, באתר אנציקלופדיה בריטניקה (באנגלית) מריו מולינה, באתר "Find a Grave" (באנגלית)
הג'ימה סוגיאמה

הג'ימה סוגיאמה (יפנית: 杉山 元‏; 1 בינואר 1880 – 12 בספטמבר 1945) היה פילדמרשל (גנסוי) בצבא היפני הקיסרי, אשר פעל כאחד מהמפקדים הצבאיים החשובים ביותר של האימפריה היפנית במהלך רוב מלחמת העולם השנייה. הג'ימה היה מבין התומכים המרכזיים במטה הכללי היפני להתפשטות צבאית אל דרום-מזרח אסיה ומלחמת מנע נגד ארצות הברית. הג'ימה שירת בתור ראש המטה הכללי לאורך רוב המערכה באסיה ובאוקיינוס השקט עד שפוטר בשנת 1944 בידי ראש ממשלת יפן, הידקי טוג'ו. עשרה ימים לאחר כניעת האימפריה היפנית, הג'ימה התאבד. הג'ימה סוגיאמה נולד בקוקורה, מחוז פוקואוקה, האימפריה היפנית, למשפחה סמוראים לשעבר. הג'ימה החל לימודיו באקדמיה הצבאית הקיסרית, בעוד היה בקורס קצינים גויס לפעולה במלחמת רוסיה–יפן ואחריה שב ללימודיו. בשנת 1912 נשלח לפיליפינים (דאז בשליטת ארצות הברית) וסינגפור (דאז חלק מהאימפריה הבריטית) כנספח צבאי. הוא הועלה לדרגת מייג'ור בשנת 1913 והועבר לראג' הבריטי. הוא חזר ליפן בשנת 1918 וקודם לדרגת לוטננט קולונל. בדצמבר 1918 הודות לידע שלו על חיל האוויר הקיסרי של צבא הקיסרות הגרמנית לשעבר, הג'ימה הפך למפקד הרגימנט האווירי השני. הג'ימה הועלה לדרגת קולונל בשנת 1921, ובשנה שלאחר מכן הפך לראש השירות האווירי של הצבא הקיסרי היפני. במאי 1925 הועלה לדרגת לוטננט גנרל. ביוני 1930 הוא הוצב בידי המטה הכללי בתור ממלא מקום סגן שר המלחמה, וכעבור חודשיים הפך רשמית לבעל תפקיד זה, עם זאת, העלאתו לדרגת סגן גנרל. במרץ 1933 שירת בתפקיד סגן שר המלחמה ומפקד שירות האוויר של הצבא היפני הקיסרי. במרץ 1936, לאחר תקרית 26 בפברואר, ניסיון הפיכה צבאית, הוא הפך לשר המלחמה. בהמשך, בנובמבר 1936, הג'ימה הועלה לדרגת גנרל. כאשר פרצה, עקב תקרית גשר מרקו פולו והקרב על שאנגחאי, מלחמת סין–יפן השנייה בשנת 1937, שהחלה למעשה את מלחמת העולם השנייה באסיה, פיקד הג'ימה בין השנים 1938–1939 על חיל המוצב בצפון סין ומדינת החסות היפנית במונגוליה הפנימית, מנגג'יאנג. הוא ניבא בביטחון מלא כי סין תיפול בתחילת 1938, עם הקרב על נאנג'ינג, אך הופתע מההתנגדות הנחרצת של ממשלת סין הלאומית (תחת מפלגת הקוומינטנג). בדצמבר 1939 הושב ליפן ופיקד על המוצב בארמון הקיסרי. ב-3 בספטמבר 1940 הוא מונה לראש המטה הכללי של הצבא והחליף את הנסיך קאנין קוטוהיטו. עם התגברות המתח בין יפן למערב, הג'ימה היה בין הקצינים שתמכו במלחמה. בשנת 1943 הוא הועלה לדרגת פילדמרשל. הג'ימה תמך במתקפה על פרל הארבור ולפלישה אל דרום-מזרח אסיה נגד צרפת של וישי, האימפריה הבריטית והאימפריה ההולנדית. עם התמוטטות החזיתות מצידה של יפן במערכה באסיה ובאוקיינוס השקט, הג'ימה הודח מתפקידו כראש המטה הכללי של הצבא ב-21 בפברואר 1944 על ידי הידקי טוג'ו; הוא מונה למפקח על האקדמיה הצבאית הקיסרית. ביולי 1945 החל הג'ימה לפקד על ארמיית שדה שנפרשה ברחבי הונשו למנוע פלישה אמריקאית למרכז יפן במסגרת תוכנית מבצע נפילה. לאחר כניעת האימפריה היפנית, הורו להג'ימה לפרק את הצבא הקיסרי היפני כדרישת בעלות הברית. עשרה ימים לאחר הכניעה הרשמית של יפן הג'ימה התאבד במשרדו. הצבא היפני הקיסרי כניעת האימפריה היפנית הנסיך קאנין קוטוהיטו מדיה וקבצים בנושא הג'ימה סוגיאמה בוויקישיתוף GEN Hajime Sugiyama (1880-1945) - Find A Grave Memorial Sugiyama, Hajime - TracesOfWar.com
טוק טוקאן

טוק טוקאן (באנגלית: Toucan Tecs) היא סדרת טלוויזיה בריטית מונפשת לילדים, שהופקה והונפשה על ידי Cartwn Cymru,‏ S4C ו-Yorkshire Television. הסדרה עוקבת אחר שני טוקניים מואנשים שטסים ברחבי העולם ופותרים פשעים. הסדרה שודרה במקור בערוץ CITV החל משנת 1990 עד 1993. בישראל הסדרה שודרה בדיבוב עברי בערוץ 2 תחת הזכיינית רשת מדיה החל משנת 1993 עד 1994. לסדרה הופקה עונה אחת הכוללת 26 פרקים באורך 10 דקות. הסדרה עוקבת אחר שני טוקניים מואנשים, זיפי וזאק, אשר במקום לחיות בג'ונגל הם טסים ברחבי העולם ופותרים פשעים שעושים הברווזים המטורפים, ברווזים שאוהבים לפגוע באחרים, באמצעות המכונות המעופפות שלהם. זיפי – המוח בצמד "טוק טוקאן", אשר תמיד מעלה תוכניות. בכל מקום שהוא מסתובב בעולם הוא חובש כובע שמתאים לארץ. זאק – שותפו של זיפי לצמד "טוק טוקאן", אשר מבצע איתו את התוכניות. הוא מרכיב משקפיים כחולים. סמסון – חלזון שמספק לצמד "טוק טוקאן" ציוד לביצוע התוכניות שלהם. פיפי – ברווזה מלאה שמספקת כלי תחבורה לצמד "טוק טוקאן". מנהיג אדום – מנהיג הברווזים המטורפים. הדיבוב העברי בוים והופק על ידי שפרירה זכאי. בנוסף דיבבו בדיבוב העברי אלון זמק, עמית גור ושפרירה זכאי. "טוק טוקאן", במסד הנתונים הקולנועיים IMDb (באנגלית) "טוק טוקאן", במסד הנתונים הקולנועיים KinoPoisk (ברוסית) טוק טוקאן, במיזם "אישים" לתיעוד היצירה הישראלית
רחל שגיא

רחל שגיא (נולדה ב-1944) היא סופרת, מרצה לחינוך לשיטות מחקר ולסטטיסטיקה באוניברסיטת בר-אילן ובמכללה האקדמית אשקלון, וחוקרת במכון מופ"ת שבמכללת לוינסקי לחינוך. שגיא נולדה בתל אביב, אמא חנה לוין, הייתה בת למשפחה דתית שעלתה מהעיר חמיילניק, אביה היה חבר אצ"ל. בתיכון למדה בבית הספר צייטלין, הייתה חברה בתנועת הנוער בני עקיבא ושירתה בצבא בגרעין נח"ל דתי. שגיא היא בעלת דוקטורט בחינוך מאוניברסיטת בר-אילן. מחקריה של שגיא עוסקים בחינוך לחיים משותפים ושלום, ברווחה נפשית של מתבגרים ומורים ובהתפתחות מקצועית של מורי מורים וסטודנטים להוראה. פרסמה מאמרים בכתבי עת אקדמיים, פרסמה והייתה שותפה לעריכה ולכתיבה של ספרים אקדמיים העוסקים בהכשרת מורים ובחינוך. בשנת 2011, הייתה שותפה לעריכת הספר "אני מרגיש לגמרי לבד בסיפור הזה", קובץ מחקרים על התמודדות צעירים בישראל עם מצבי לחץ ומצוקה. בשנת 2017, הייתה שותפה לעריכת הספר "על מדים אני מלך", שנכתב בעקבות מחקר שנערך על ידי צוות חוקרים ממכללת לוינסקי בשיתוף עם חיל החינוך והנוער, על המעורבות החברתית של הצבא בשילוב אוכלוסיות ייחודיות בשירות הצבאי. בשנת 2020, כתבה וערכה את הספר "חינוך במרחבים רב־תרבותיים" בהוצאת רסלינג, סיכם מחקרים שבחנו השפעה של מצבים רב-תרבותיים בחינוך, שבהם לדוגמה מורה ערבי מלמד בבית ספר יהודי, מורה דתי מלמד בבית ספר חילוני, וכן הלאה. בשנת 1992, פרסמה שגיא את הספר הראשון שלה, "להיות אחת", ספר שירים בהוצאת במות לספרות ולאמנות. ספרה "להיות אמי" התפרסם בנובמבר 2016. לאחר מות אמה, חנה מנדל־לוין. היא מצאה את יומנה, ובסיוע רשימות נוספות ומכתבים שהותירה אמה, המשיכה את כתיבת היומן מהמקום שבו עצר. הספר מתאר את קורותיה בתל אביב של אמצע המאה הקודמת. בסוף 2017 התפרסם ספרה "בוסית של יום ראשון", שכתבה בעקבות שיחות שניהלה עם עוזרת הבית שלה. ספרה "תודה שאת איתי" שיצאה לאור ב-2020, יצא לאור תחילה בשם "זין יקר" תחת שם העט שרון כהן. בנוסף פרסמה שגיא שני ספרים אוטוביוגרפיים בהוצאה עצמית, ברשת מנדלי מוכר ספרים ברשת. להיות אחת, הוצאת במות לספרות ולאמנות, 1992. להיות אמי: זיכרונותיה של חנה מנדל־לוין (פלשתינה־א"י 1938 – ישראל 1953), הוצאת עולם חדש, 2016. ברחל בתך הבכורה, הוצאת מנדלי מוכר ספרים, 2016. בוסית של יום ראשון - סיפורן של עוזרות בית בישראל, הוצאת פרדס,2017. צמודים, הוצאת מנדלי מוכר ספרים, 2019. תודה שאת איתי, הוצאת פרדס, 2020. הספרים של רחל שגיא, באתר "סימניה" רחל שגיא, דף שער בספרייה הלאומית מירב מורן, תחת שם בדוי, היא כתבה ספר שכולו מכתבים לזין. כעת היא נחשפת, באתר הארץ, 26 באוקטובר 2020 "אני מרגיש לגמרי לבד בסיפור הזה": התמודדות צעירים בישראל עם מצבי לחץ ומצוקה – קובץ מחקרים בחינוך ובחברה, עורכים: חנה עזר, יצחק גילת, רחל שגיא, בהוצאת מכון מופ"ת, כליל, סדרת ספרים בנושאי חינוך ותרבות, 2011, נועה בן־יוסף אזולאי, יצחק גילת, רחל שגיא (עורכים), "על מדים אני מלך", הוצאת מערכות, 2017 הארץ, "להסתבך איתך" וספרים חדשים אחרים, באתר הארץ, 18 בנובמבר 2016 אילנה שטוטלנד, ‏ההשפלות,הפגיעה בזכויות והבושה: הצצה אל עולמן של עוזרות הבית בישראל, באתר מעריב אונליין, 25 בדצמבר 2017 הארץ, "זין יקר" מאת שרון כהן: קטעים נבחרים לקריאה, באתר הארץ, 11 ביולי 2019
רוברט קליין

האם התכוונתם ל... רוברט יוליוס קליין (רומן איוואנוביץ' קליין) (1924-1858) - אדריכל יהודי רוסי וסובייטי רוברט קליין (פוליטיקאי) (1941-1885) - פוליטיקאי סוציאל-דמוקרט יהודי צ'כי, נספה בשואה רוברט קליין (מנהל תיאטרון) (1958-1892) - סופר ומנהל תיאטרון גרמני רוברט אלכסנדרוביץ' קליין (1990-1913) - איש צבא סובייטי ממוצא גרמני, גיבור ברית המועצות במלחמת העולם השנייה רוברט קליין (היסטוריון של האמנות) (1967-1918) – פילוסוף והיסטוריון של האמנות יהודי צרפתי, יליד באנאט (כיום ברומניה) רוברט קליין (ספורטאי) – (יליד 1925) - מתעמל גרמני רוברט קליין (שחקן) – (יליד 1942) שחקן קולנוע וסטנד-אפ יהודי אמריקאי רוברט קליין (איש עסקים) – איש עסקים גרמני רוברט קליין -לרק (1964-1906/1907) - שחקן תיאטרון וקברט גרמני
משפט הסירקולציה של קלווין

משפט הסירקולציה של קלווין הוא משפט חשוב במכניקת הזורמים הקובע שבזורם ברוטרופי מושלם הסירקולציה מסביב ללולאה הנעה עם הזורם קבועה בזמן. המשפט הוכח בשנת 1869 על ידי לורד קלווין וקרוי על שמו. תהי C {\displaystyle C} לולאה, התלויה בזמן וזזה עם הזורם C ( t ) {\displaystyle C(t)} . הסירקולציה מסביב ללולאה מוגדרת על ידי Γ ( t ) = ∮ C ( t ) u ( t ) ⋅ d ℓ {\displaystyle \Gamma (t)=\oint _{C(t)}\mathbf {u} (t)\cdot d\ell } כאשר u ( t ) {\displaystyle \mathbf {u} (t)} הוא שדה המהירות. משפט הסירקולציה של קלווין קובע כי עבור זורם ברוטרופי מושלם D Γ D t = 0 {\displaystyle {\frac {D\Gamma }{Dt}}=0} , כאשר הנגזרת היא נגזרת חומרית. ההוכחה מתבססת על חישוב ישיר של הנגזרת: D Γ ( t ) D t = D ∮ C ( t ) u ( t ) ⋅ d ℓ D t = ∮ C D u D t ⋅ d ℓ + ∮ C u ⋅ D d ℓ D t {\displaystyle {\frac {D\Gamma (t)}{Dt}}={\frac {D\oint _{C(t)}\mathbf {u} (t)\cdot d\ell }{Dt}}=\oint _{C}{\frac {D\mathbf {u} }{Dt}}\cdot d\ell +\oint _{C}\mathbf {u} \cdot {\frac {Dd\ell }{Dt}}} כעת לפי משואת אוילר מתקיים: D u D t = − 1 ρ ∇ p + ∇ Φ {\displaystyle {\frac {D\mathbf {u} }{Dt}}=-{\frac {1}{\rho }}\nabla p+\nabla \Phi } כאשר p {\displaystyle p} הוא הלחץ, ρ {\displaystyle \rho } הצפיפות ו- Φ {\displaystyle \Phi } הפוטנציאל של הכוחות החיצוניים (כדוגמת כבידה) ולכן עבור האיבר השמאלי מתקיים: ∮ C D u D t ⋅ d ℓ = ∮ C [ − 1 ρ ∇ p + ∇ Φ ] ⋅ d ℓ = ∬ A [ ∇ × ( − 1 ρ ∇ p + ∇ Φ ) ] n ^ d A = ∬ A 1 ρ 2 ( ∇ ρ × ∇ p ) n ^ d A = 0 {\displaystyle \oint _{C}{\frac {D\mathbf {u} }{Dt}}\cdot d\ell =\oint _{C}\left[-{\frac {1}{\rho }}\nabla p+\nabla \Phi \right]\cdot d\ell =\iint _{A}\left[\nabla \times \left(-{\frac {1}{\rho }}\nabla p+\nabla \Phi \right)\right]{\hat {n}}dA=\iint _{A}{\frac {1}{\rho ^{2}}}\left(\nabla \rho \times \nabla p\right){\hat {n}}dA=0} כאשר המעבר הראשון התבצע לפי משוואת אוילר, השני לפי חוק סטוקס, השלישי נובע מכך שהרוטור של גרדיאנט של שדה מתאפס, והרביעי נובע מברוטרופיות הנוזל (נוזל ברוטרופי הוא נוזל בו ∇ ρ × ∇ p = 0 {\displaystyle \nabla \rho \times \nabla p=0} ). עבור האיבר הימני מתקיים: ∮ C u ⋅ D d ℓ D t = ∮ C u ⋅ ( d ℓ ⋅ ∇ ) u = 1 2 ∮ C ∇ ( u 2 ) d ℓ = 0 {\displaystyle \oint _{C}\mathbf {u} \cdot {\frac {Dd\ell }{Dt}}=\oint _{C}\mathbf {u} \cdot \left(d\ell \cdot \nabla \right)\mathbf {u} ={\frac {1}{2}}\oint _{C}\nabla \left(\mathbf {u} ^{2}\right)d\ell =0} כאשר המעבר האחרון מתבסס על כך שסירקולציה של שדה משמר מתאפסת על כל לולאה. מאחר ששני האיברים מתאפסים ניתן להסיק כי D Γ D t = 0 {\displaystyle {\frac {D\Gamma }{Dt}}=0} . הרחבה למשפט הסירקולציה עבור מערכות מסתובבות ניתנה על ידי אנרי פואנקרה וווילהלם ביירקנס בסוף המאה ה-19. על-פי משפט פואנקרה-ביירקנס, במערכת המסתובבת במהירות זוויתית קבועה הניתנת על ידי הווקטור Ω {\displaystyle \mathbf {\Omega } } ניתן להגדיר סירקולציה מוכללת לפי Γ ( t ) = ∮ C ( u + Ω × r ) ⋅ d ℓ {\displaystyle \Gamma (t)=\oint _{C}\left(\mathbf {u} +\Omega \times \mathbf {r} \right)\cdot d\ell } . הסירקולציה המוכללת הזו היא גודל משתמר. סירקולציה משפט הלמהולץ
נבחרת אוסטריה בכדורגל נשים

נבחרת אוסטריה בכדורגל נשים מייצגת את אוסטריה בתחרויות כדורגל נשים בינלאומיות. הקבוצה מנוהלת על ידי התאחדות הכדורגל האוסטרית. הנבחרת מורכבת בעיקר משחקניות הבונדסליגה האוסטרית והגרמנית. בשנת 2016, הנבחרת העפילה לטורניר הגדול הראשון שלה אי פעם, אליפות אירופה בכדורגל נשים 2017. הדירוג הנוכחי של נבחרת אוסטריה ברשימת הדירוג של פיפ"א, הוא המקום ה-17 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 16 נמדד לראשונה ביולי 2023, והדירוג הכי נמוך 48 נמדד לראשונה ביולי 2003. תיקו כולל משחקים שהוכרעו בדו־קרב בעיטות עונשין. תיקו כולל משחקים שהוכרעו בדו־קרב בעיטות עונשין. גביע קפריסין: 2016 מדיה וקבצים בנושא נבחרת אוסטריה בכדורגל נשים בוויקישיתוף אתר האינטרנט הרשמי של נבחרת אוסטריה בכדורגל נשים דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
אליעזר שלומוביץ'

אליעזר שלומוביץ' (נולד בדצמבר 1946) הוא כדורגלן עבר ישראלי ששיחק בתפקיד קשר וחלוץ במכבי נתניה. שלומוביץ' החל את הקריירה שלו במחלקת הנוער של מכבי נתניה, וב-1965 עלה לקבוצה הבוגרת. בתחילת הקריירה שיחק בתפקיד הקשר, אך בעונת 1968/1969 העביר אותו מאמנו יצחק שניאור לתפקיד החלוץ, ושם הוא שיחק מאז. הוא זכה עם הקבוצה בשתי אליפויות ושני גביעי אלוף האלופים. שלומוביץ' שיחק בנבחרת הצעירה של ישראל בכדורגל וזכה איתה באליפות אסיה לנוער ב-1967. הוא הוזמן לנבחרת ישראל לקראת מספר משחקים, אך לא שותף בהם. אביו עמנואל שלומוביץ' שיחק ביובנטוס ובמכבי נתניה, ואחיו הצעיר משה שלומוביץ' שיחק יחד איתו במכבי נתניה. מכבי נתניה אליפות (2): 1970/1971, 1973/1974 אלוף האלופים (2): 1971, 1974 גד בן-חורין, שינוי תיפקוד חולל שינוי בקאריירה של שלומוביץ, מעריב, 17 בפברואר 1969 יהלומים לנצח - סיפורה המופלא של מכבי נתניה, באתר עמוד 119, מכבי נתניה אשר גולדברג, הגביע הוא שלנו. בסייגון ובטוקיו, ‏21 ביולי 2014 א. שלומוביץ וסאבו יתגברו את נבחרת ישראל למכביה, מעריב, 23 ביולי 1969 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
Heartbreaker (אלבום של אינה)

Heartbreaker (בעברית: שובר לבבות) הוא אלבום האולפן השביעי של זמרת הרומנייה, אינה. האלבום יצא לאור ב-4 בדצמבר 2020, על ידי חברת התקליטים גלובל רקורדס. האלבום כולו הוקלט במהלך חודש נובמבר 2020, במקור הוא אמור היה להיות מיני-אלבום ששמו, Dance Queen's House. מידע על האלבום Heartbreaker באתר MusicBrainz האלבום Heartbreaker באתר ספוטיפיי האלבום Heartbreaker באתר אפל מיוזיק It was a crazy ride but here it is ... HEARTBREAKER, the promised album! With all the ❤️ to my people #ForTheLoveOfEDM, נבדק ב-2020-11-13 This is COVER no.2 😍 The music is ready ... so, stay tuned on my youtube channel 🤪 (באנגלית) סבסטיאן ברק, מרצ'ל בוטזן, דייוויד סיינטה, אלכסנדרו קוטוי INNA - Heartbreaker FULL ALBUM (באנגלית) Heartbreaker (באנגלית)
ניסיון ההתנקשות באפיפיור פאולוס השישי

ניסיון ההתנקשות באפיפיור פאולוס השישי התרחש ב-27 בנובמבר 1970 בעיר מנילה שבפיליפינים. מתנקש בודד תקף את האפיפיור בפגיון והוא נפצע פצעים קלים. בבוקר 27 בנובמבר 1970 הגיע האפיפיור פאולוס השישי לביקור בפיליפינים - הביקור האפיפיורי הראשון במדינה. ביקורו עורר התרגשות רבה במדינה שמרבית תושביה היו נוצרים. אלפי אנשים הגיעו לנמל התעופה של מנילה לקראת הגעתו. זמן קצר לאחר שירד האפיפיור ממטוסו, ובעת שליוו אותו, מזכירו הפרטי ונשיא הפליפינים, פרדיננד מרקוס, ניגש אליו גבר בבגדי כומר ודקר אותו פעמיים בקריס (אנ'), סוג של פגיון אינדונזי. שתי הדקירות פגעו בצווארונו של האפיפיור, משני צידיו של וריד ראשי בצוואר (Jugular vein). האפיפיור נפצע פצעים קלים בלבד משום שמזכירו הדף את ידו של המתנקש וכן משום שהצווארון שלבש היה נוקשה על מנת לסייע לו בהפגת כאבי קשחת חוליות צווארית שממנה סבל. התוקף נתפס ונעצר. האפיפיור המשיך בתוכנית הביקור שלו ללא שינוי והעובדה שנפצע התגלתה ברבים רק לאחר מותו ב-1978. חקירת התוקף העלתה כי שמו הוא בנג'מין מנדוסה אי אמור פלורס (Benjamín Mendoza y Amor Flores) (אנ'). הוא היה בוליביאני יליד 1933, שעסק בציור בסגנון סוריאליסטי. נראה שרחש עוינות לנצרות ולחינוך הדתי שקיבל. הוא עזב את מולדתו ב-1962 וחי בארצות שונות. הוא הצליח בדרך כלשהי להצטרף לקהל מקבלי הפנים של האפיפיור ולהגיע עד אליו. פלורס הואשם והורשע בניסיון לרצח. במהלך משפטו הצהיר כי יציל את האנושות מאמונות טפלות. הוא ריצה בפיליפינים 38 חודשי מאסר ולאחר מכן שוחרר וגורש לבוליביה. לאחר שחרורו אמר כי תקף את האפיפיור על מנת לזכות בתשומת לב. ניסיון ההתנקשות אכן הגדיל את העניין בציוריו ואת הביקוש להם. הוא חי בלימה שבפרו ומת בשנת 2014. Jerome Gomez, ‏The man who tried to kill Pope Paul VI in Manila, באתר Coconuts Manila, ‏15 בדצמבר 2014 ידיעות מאתר עיתונות יהודית היסטורית: האפיפיור ניצל מידי מתנקש במאנילה, מעריב, 27 בנובמבר 1970 כך סוכלה ההתנקשות באפיפיור, דבר, 30 בנובמבר 1970
משה שלומוביץ'

משה שלומוביץ' (נולד בשנת 1950) הוא כדורגלן עבר ישראלי ששיחק בתפקיד חלוץ במכבי נתניה. שלומוביץ' החל את הקריירה שלו במחלקת הנוער של מכבי נתניה, וב-1967 עלה לקבוצה הבוגרת. הוא זכה עם הקבוצה בשתי אליפויות ושני גביעי אלוף האלופים. שלומוביץ' שיחק בנבחרת הנוער וב-1969 השתתף בטורניר קאן. לאחר סיום הקריירה כשחקן כדורגל, היה מורה לחינוך גופני בתיכון טשרניחובסקי בנתניה. שלומוביץ' נשוי לנורית ולהם שני ילדים. אביו עמנואל שלומוביץ' שיחק ביובנטוס ומכבי נתניה, ואחיו הגדול אליעזר שלומוביץ' שיחק יחד איתו במכבי נתניה. מכבי נתניה אליפות (2): 1970/1971, 1973/1974 אלוף האלופים (2): 1971, 1974 יהלומים לנצח - סיפורה המופלא של מכבי נתניה, באתר עמוד 138, מכבי נתניה אשר גולדברג, נבחרת הנוער של ישראל מנצחת את ברה"מ בטורניר קאן, ‏12 ביולי 2011 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
ארבע-עשרה אוקטבות

האם התכוונתם ל... ארבע-עשרה אוקטבות (הרכב מוזיקלי) ארבע-עשרה אוקטבות (אלבום)
ארבע-עשרה אוקטבות (אלבום)

ארבע-עשרה אוקטבות הוא אלבום בביצוע ההרכב המוזיקלי ארבע-עשרה אוקטבות. האלבום הוקלט באולפני טריטון ויצא בחברת ישראפון. הוא הוסב לתקליטור בשנת 1994 ויצא בסדרת "כנען של פעם" בחברת הליקון. האלבום כולל 12 שירים, מהם שלושה קטעים אינסטרומנטליים. בין השירים: "הסבון שבמקלחת" שכתב עודד בארי הוא מעין שיר המשך מפוכח לשיר הילדים "הסבון בכה מאוד" של מרים ילן שטקליס, ולשירי ילדים נוספים של אותה התקופה. "הסבון בכה מאוד" התפרסם לאחר 7 שנים בלחנו של צביקה פיק לפסטיבל שירי הילדים. "דמעות של מלאכים" שהלחין רכטר כבר בגיל 16 למילים של בן כיתתו דן מינסטר בעיבוד רביעיית מיתרים. מאוחר יותר, רכטר ביצע את השיר עם יהודית רביץ במופע המשותף שלהם, "באופן קבוע וחד פעמי", שעלה ב-1979 ותועד כאלבום. גם אריק איינשטיין, עפרה חזה ואסתר עופרים העניקו ביצוע משלהם לשיר. "To Be Alone" שמושר באלבום באנגלית בוצע בהמשך על ידי אריק איינשטיין באלבום "האהבה פנים רבות לה" (1976) שהפיק לו רכטר. איינשטיין חיבר ללחן מילים בעברית והוא נקרא "לא היה מה שהיה". שני לחנים לשירי משוררים מוכרים: "כשאור דולק בחלונך" (עמוס אטינגר) מוכר בלחנו של סשה ארגוב ובביצוע שלישיית גשר הירקון. ארגוב כתב את השיר כסרנדה ואילו רכטר וקנר כתבו לו לחן קצבי והומוריסטי, המחולק לשני חלקים בסגנונות שונים לחלוטין זה מזה. "לבדו" (נתן זך) המוכר בשם "לא טוב היות האדם לבדו" בלחנו המאוחר יותר (1978) של מתי כספי ובביצועיהם של דני ליטני, יהודית רביץ וכספי עצמו. הפעם ההבדל בלחנים הפוך: כספי התאים למילים לחן עולץ וקצבי, בעוד שקנר ורכטר יצרו לו לחן איטי ומהורהר. נורית גלרון שרה את הלחן של רכטר, וגרסה זו הופיעה במהדורת התקליטור של אלבומה "שירים באמצע הלילה" שהוקדש לשיריו של זך. "בלוז שקט מהדרך", השיר החותם את האלבום, הוא השיר היחיד ששר המתופף זהר לוי. אבנר קנר: שירה, פסנתר, פסנתר חשמלי, מלוטרון, מלחין, מעבד יוני רכטר: שירה, פסנתר, פסנתר חשמלי, מוג, אורגן המונד, מלחין, מעבד זהר לוי: תופים אלון אולארצ'יק: גיטרה בס (שירים: 1, 5, 8, 9, 10, 11) אבנר יפעת: גיטרה בס (שירים: 2, 3, 4, 6, 12) אריק כהן: גיטרה בס (שיר 7) יוסי פיאמנטה: גיטרה חשמלית (שיר 10) מאיר פניגשטיין: תופים (שירים 5, 9) אפרים שמיר: קולות רקע (שיר 8) שלמה גרוניך: קולות רקע (שירים 7, 9) טכנאי הקלטה: פרנקי גליקסמן וטומי פרידמן מפיקים: אשר ביטנסקי וצביקה כגן ציור עטיפה: מיכל לויט עריכה דיגיטלית: די. מסטר הפקת הדיסק: אודי הניס, תמי סטמרי הפקה בפועל: אפרת לוין האלבום 14 אוקטבות באתר הרשמי של יוני רכטר רשימת השמעה של האלבום 14 אוקטבות באתר YouTube יואב קוטנר, למרות הכל פרק 74 - ארבע עשרה אוקטבות באתר גלי צה"ל. אורי ברייטמן, 14 אוקטבות ועוד, ריאיון עם אבנר קנר, נובמבר 2002, Mitkadem.co.il אורי ברייטמן, ראיון פרוגרסיבי עם יוני רכטר, 13 באוגוסט 2004, Mitkadem.co.il עידו לויט, ביקורת על האלבום 14 אוקטבות, באתר השרת העיוור, 21 בנובמבר 2002 נדב הולנדר, ילד הפלא מהתותחנים, באתר nrg‏, 11 באוגוסט 2005 מילות השיר הסבון בכה מאוד באתר שירונט מילות השיר לא היה מה שהיה באתר שירונט
Jonas Brothers

Jonas Brothers (בעברית: האחים ג'ונאס) הוא אלבום האולפן השני ואלבום הבכורה הבינלאומי שהוציאו האחים ג'ונאס ואלבומם הראשון שיצא תחת חברת הוליווד רקורדס. האלבום יצא לאור ב-7 באוגוסט 2007. "Year 3000": השיר היה סינגל הבכורה מתוך אלבום הבכורה של הלהקה, It's About Time. הסינגל יצא לאור שוב על ידי הוליווד רקורדס ב-12 במרץ 2007. השיר הגיע למקום ה-31 במצעד הבילבורד הוט 100 ומכר כ-1,050,000 עותקים. "Hold On": הסינגל השני הרשמי מהאלבום שיצא לאור ב-22 במאי 2007. "S.O.S": הסינגל השלישי מהאלבום שיצא לאור ב-3 באוגוסט 2007. זה היה הסינגל המצליח ביותר מהאלבום, שהגיע למקום 19 בבילבורד הוט 100. זה היה הסינגל הראשון שלהם שהופיע במצעד בקנדה, גרמניה, אירלנד, איטליה ובריטניה. "When You Look Me in the Eyes": הסינגל האחרון מהאלבום, שיצא ב-28 בדצמבר והופק על ידי ג'ון פילדס. זו הייתה הקלטה מחודשת של הגרסה שהופיעה בתחילה באלבום הבכורה של ניק ג'ונאס. השיר הגיע למקום ה-25 בבילבורד הוט 100 שירים אחרים "Kids of the Future" יצא לאור כסינגל לפסקול לסרט האנימציה לפגוש את הרובינסונים ונכלל מאוחר יותר באלבום הבכורה של האחים ג'ונאס. מידע על האלבום Jonas Brothers באתר MusicBrainz מידע על האלבום Jonas Brothers באתר AllMusic האלבום Jonas Brothers באתר Discogs The Irish Charts - All there is to know, www.irishcharts.ie Why Zayn Malik's Departure From One Direction Won't Hurt Band's Music Sales, Billboard (באנגלית) Gold & Platinum, RIAA (באנגלית אמריקאית) CERTIFICADOS – Pro-Música Brasil, pro-musicabr.org.br AMPROFON, amprofon.com.mx ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Gold/Platinum, Music Canada (באנגלית אמריקאית)
עמנואל שלומוביץ'

עמנואל (מנו) שלומוביץ (1927 – 2000) היה כדורגלן ומאמן ישראלי. שלומוביץ' נולד בטרנסילבניה שברומניה. כשהיה בהונגריה נתפס על ידי הנאצים ונשלח לאושוויץ ובהמשך לבוכנוואלד. לאחר המלחמה ניסה לעלות לארץ ישראל דרך מחנה המעבר ברומא, ושם בזמן ששיחק כדורגל מגלה כישרונות של יובנטוס הציע לו לבוא למבחנים. שלומוביץ' התקבל לקבוצה ושיחק בה מספר משחקים, עד שבדצמבר 1947 קיבל את האישור לעלות לארץ ישראל דרך אוניית המעפילים "לא תפחידונו". לאחר עלייתו לארץ ישראל שרת שלומוביץ' בצבא והשתתף בקרבות לטרון. אחרי מלחמת העצמאות הצטרף למכבי נתניה ושם שיחק 3 שנים עד שהודיע להתאחדות לכדורגל על מעבר להסגר, ולאחריו הצטרף לבית"ר נתניה. בהמשך הקים את קבוצת הכדורגל בכפר יונה בה שיחק ואימן. בניו אליעזר שלומוביץ' ומשה שלומוביץ' שיחקו יחדיו במכבי נתניה. עוזי דן, שנתיים אחרי ששרד את אושוויץ, עמנואל כבר שיחק ביובנטוס. ואז ויתר על הכל כדי לעלות ארצה, באתר הארץ, 20 באפריל 2020 כדורגל - הידעתם כי..., הַבֹּקֶר, (נכתב הפועל נתניה במקום מכבי נתניה), 25 ביוני 1950 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.